
KĖDAINIŲ RAJONO SAVIVALDYBĖS TARYBA

[bookmark: _GoBack]SPRENDIMAS
DĖL LEIDIMO VIEŠAJAI ĮSTAIGAI KĖDAINIŲ LIGONINEI 
NUOMOTI PATALPAS

2021 m. liepos 16 d. Nr. TS-182
Kėdainiai

           Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu ir atsižvelgdama į Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-239 „Dėl Kėdainių rajono savivaldybei nuosavybės teise priklausančio ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“, bei viešosios įstaigos Kėdainių ligoninės 2021 m. gegužės 12 d. raštą Nr. D4-182 „Dėl patalpų nuomos“ ir 2021 m. gegužės 17 d. raštą Nr. D4-277 „Dėl patalpų nuomos“, Kėdainių rajono savivaldybės taryba n u s p r e n d ž i a:
          1. Leisti viešajai įstaigai Kėdainių ligoninei išnuomoti Kėdainių rajono savivaldybei nuosavybės teise priklausančias šiuo metu viešosios įstaigos Kėdainių ligoninės patikėjimo teise pagal turto patikėjimo sutartis valdomas patalpas, esančias Kėdainių m., Budrio g. 5:
          1.1. 10 metų 261,41 kv. m bendro ploto patalpas (indeksai 2-13–2-30) pastate, plane pažymėtame 9D4p, unikalus numeris 5396-6000-7098, ir nustatyti pradinę 1 kv. m nuomos kainą – 6,00 Eur per mėn.;
          1.2. 10 metų 71,93 kv. m bendro ploto patalpas (indeksai 1-23–1-31) pastate, plane pažymėtame 2D2p, unikalus numeris 5396-6000-7021, ir nustatyti pradinę 1 kv. m nuomos kainą – 63,64 Eur per mėn.;
          1.3. 3 metams 424,53 kv. m bendro ploto patalpas (indeksai 1-76–1-96, 1-101, 1-102,     R-42) pastate, plane pažymėtame 20D2p, unikalus numeris 5396-6000-7206, ir nustatyti 1 kv. m nuomos kainą – 6,00 Eur per mėn.
          2. Pavesti viešajai įstaigai Kėdainių ligoninei organizuoti 1.1. ir 1.2. punktuose nurodyto turto  viešus nuomos konkursus, pasirašyti 1 punkte nurodytų patalpų nuomos sutartis, perdavimo–priėmimo aktus ir informaciją apie sudarytas nuomos sutartis skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.
          Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis			                  

